सूर्यनारायण रणसुभे
डॉ. सूर्यनारायण रणसुभे समकालीन हिंदी के एक प्रमुख साहित्यकार हैं। वह एक आलोचक एवं लेखक के रूप में ज़्यादा जाने जाते हैं। उनकी विभिन्न रचनाओं के लिए उन्हे विविध पुरस्न्कार से सन्मानित किया गया हैं। उनका जन्म ७ अगस्त १९४२ को कर्नाटक राज्य में हुआ। उन्होने सन १९६५ में इलाहाबाद विश्वविद्यालय से हिन्दी में प्रथम श्रेणी में एम. ए. किया हैं तथा १९८२ में औरंगाबाद के डॉ. बाबासाहेब आंबेडकर मराठवाडा विश्वविद्यालय से पीएच.डी की हैं। लातूर (महाराष्ट्र) स्थित दयानन्द कला महाविद्यालय के हिंदी विभाग में उन्होने कुल ३७ वर्ष अध्यापन कार्य किया हैं। पूरे महाराष्ट्र में ही नहीं अपितु संपूर्ण हिंदीतर भाषी प्रदेशों में सृजनात्मक लेखन, समीक्षा,अनुवाद, संपादन की सर्वाधिक पुस्तकें उनके नाम पर हैं। उन्हें अब तक केंद्रीय हिंदी निदेेशालय, साहित्य अकादमी, महाराष्ट्र सरकार, उत्तर प्रदेश सरकार तथा केंद्रीय हिंदी संस्थान आगरा का प्रतिष्ठित पुरस्कार प्राप्त हो चुका है।